als_Latn dik_Latn sag_Latn
Written by KLARITA BAJRAKTARI Sunday, 23 November 2014 01:51
Aaron David Miller,
Foreign Policy
A do të ishte Hillary Clinton një presidente e pëlqyer për izraelitët? Incidentet e kohëve të fundit i kanë tensionuar pak marrëdhëniet diplomatike me Jeruzalemin dhe për këtë arsye, shumë analistë në Washington pyesin veten se çfarë do të bënte Hillary Clinton me marrëdhënien ndërmjet Izraelit dhe Shteteve të Bashkuara, veçanërisht me Netanyahun, nëse do të bëhej presidente në vitin 2016.
Natyrisht është më shumë se sa një hamendësim. Pavarësisht fitores së madhe të republikanëve, shumëkush mendon se, nëse Hillary Clinton vendos të kandidojë, do të fitojë, dhe pavarësisht shpresave të kundërshtarëve të tij, Benjamin Netanyahu, Kryeministri izraelit që ka shërbyer për një kohë më të gjatë në historinë e Izraelit, do të jetë përsëri kryeministër. Ai është shtylla kurrizore e Izraelit dhe pavarësisht faktit, që kohët e fundit nuk ka qenë shumë popullor, është figura kryesore e vendit.
Marrëdhënia ndërmjet Izraelit dhe Shteteve të Bashkuara, si shumë gjëra në jetë dhe në diplomaci, nuk ka të bëjë me personalitetin e liderëve respektivë. Megjithatë, mos mendoni se, bindjet individuale nuk mund të ndikojnë për mirë ose për keq në politikë. Atëherë, si mund të ishte marrëdhënia ndërmjet Hillarit dhe Bibit në rrethana të ngjashme me ato të ditëve të sotme, kur dy vendet po kalojnë një fazë relativisht të trazuar? A do të ishte ish-Sekretarja amerikane e Shtetit e aftë për të përdorur talentin e saj të jashtëzakonshëm diplomatik për ta bërë këtë marrëdhënie më produktive në krahasim me telenovelën aktuale që shohim ndërmjet Presidentit amerikan dhe Kryeministrit izraelit?
Fillimisht duhet theksuar se, marrëdhënie me Izraelin nuk është kurrsesi në prag të shkatërrimit. Komentet e kohëve të fundit nga Sekretari i Shtetit, John Kerry, me të cilat e ka distancuar veten dhe administratën nga mendimet e shprehura në artikullin: “Kriza e marrëdhënies Izrael-SHBA tashmë është zyrtare”, të shkruar nga Jeffrey Goldberg, tregon qartë qëndrimin e Shteteve të Bashkuara lishur me këtë çështje. Askush, si në Izrael ashtu edhe në Amerikë, nuk po kërkon të grindet, pasi marrëdhënia bilaterale është tepër e rëndësishme për t’u shkatërruar. Megjithatë, nuk ka asnjë dyshim se, ndryshimet e fundit rajonale kanë krijuar tensione të reja dhe pasiguri të theksuara ndërmjet Washingtonit dhe Jeruzalemit, të cilat nuk do të zhduken së shpejti si me magji.
Duket qartë se, vëmendja që i kushtohej më parë Izraelit në Washington është duke u zbehur. Ekzistojnë shqetësime të tjera më të rëndësishme, me të cilat po përballen Shtetet e Bashkuara në rajon, shqetësime të cilat mund ta bëmtojnë akoma më shumë marrëdhënien Izrael-SHBA. Irani tashmë është ngritur në një botë arabe pa lider si një palë kërcënuese në konflikt. Në fakt, mullahët tashmë qëndrojnë në krye të çdo shqetësimi të vetëm të Shteteve të Bashkuara në këtë rajon të trazuar, që nga armët bërthamore e deri tek çështjet e Irakut, Sirisë, Lebanonit dhe Gazës.
(Të plotë mund ta lexoni në gazetën “RD”)
Përgatiti: Klarita Bajraktari
eng_Latn zho_Hans eng_Latn als_Latn als_Latn als_Latn als_Latn als_Latn als_Latn als_Latn